open-index/open-wikipedia-markdown huggingface dataset:
Pihlavan kirkko

**Pihlavan kirkko** on Pihlavan kaupunginosassa, Meri-Porin alueella, Porin kaupungissa sijaitseva kirkko. Kirkko on Meri-Porin seurakunnan käytössä. Sen on suunnitellut arkkitehti Olaf Küttner, ja rakennus on valmistunut vuonna 1957. Peruskorjattu se on viimeksi vuonna 1993.

Kirkon kirkkosaliin mahtuu 200 ihmistä. Kirkkosalin lisäksi kirkossa on 70-paikkainen seurakuntasali. Kirkossa on myös mekaaniset urut, jotka ovat 11-äänikertaiset.

## Aiheesta muualla
* Meri-Porin seurakunta 
*
Szolnok

**Szolnok** [] on Jász-Nagykun-Szolnokin läänin pääkaupunki Unkarin keskiosassa. Kaupungin pinta-ala on 187,24 neliökilometriä ja väkiluku 74&nbsp;885 (2009).

Szolnokia asuttivat sen varhaisen historian aikana muiden muassa skyytit, keltit ja avaarit. Unkarilaiset asettuivat alueelle 900-luvulla. Vanhin säilynyt kirjallinen maininta kaupungista on vuodelta 1075. Vuoteen 1685 asti kaupunki oli ottomaanien hallinnassa. Kaupunki tuhoutui Ferenc II Rákóczin johtaman vallankumouksen yhteydessä 1700-luvun alussa, mutta rakennettiin myöhemmin uudelleen. Szolnokista on ollut vuodesta 1847 lähtien rautatieyhteys Pestiin.

## Szolnokissa syntyneitä tai vaikuttaneita henkilöitä
* Bertalan Farkas, kosmonautti 
* Zoltán Jeney, säveltäjä
* Martin Nedić, runoilija
* Viktor Orbán, Unkarin pääministeri
* Arpád Račko, kuvanveistäjä

## Ystävyyskaupungit
Szolnokin ystävyyskaupunkeja ovat:
*  Baia Mare (Romania)
*  Bielsko-Biała (Puola)
*  Eastwood (Iso-Britannia)
*  Forlì (Italia)
*  Jinzhong (Kiina)
*  Rakvere (Viro)
*  Reutlingen (Saksa)
*  Riihimäki (Suomi)
*  Sanmenxia (Kiina)
*  Shoham (Israel)
*  Yuza (Japani)

Lähde:

## Lähteet

## Aiheesta muualla

* Viralliset sivut , ,
Jaconia

**Jaconia** on Petri Hiltusen luoma fantasiamaailma, jonka tapahtumista kerrotaan Hiltusen Praedor-sarjakuvissa, Hiltusen ja Ville Vuorelan suunnittelemassa Praedor-roolipelissä sekä Vuorelan romaanissa Vanha koira.

## Maantiede
Vaikka Jaconia-nimitystä käytetään myös koko maailmasta, varsinainen Jaconia on pyöreä maa-ala, läpimitaltaan 2000 virstaa, jota ympäröi Borvaria, mittaamattoman suuri rauniokaupunki.

Jaconian maantiede on monipuolista: alueella on niin vehreää tasankoa, vuoristoja, laajoja metsiä kuin suomaitakin. Ilmasto on pohjoisessa leuto ja sateinen, etelässä mantereisempi.

Praedor-tarinoiden tapahtuma-aikaan Jaconiassa on viitisentoista valtakuntaa, joista merkittävin on Farrignia.
I’m a Rebel

**I’m a Rebel** on Accept-yhtyeen toinen studioalbumi, joka julkaistiin vuonna 1980.

## Kappaleet
#
#
#
#
#
#
#
#

## Kokoonpano
* Udo Dirkschneider – laulu
* Wolf Hoffmann – kitarat
* Jörg Fischer – kitarat
* Peter Baltes – basso, laulu kappaleissa ”No Time to Lose” ja ”The King”
* Stefan Kaufmann – rummut

## Lähteet

## Aiheesta muualla
* 
*
Greatest Hits (Abban albumi)

**Greatest Hits**  on Abba-yhtyeen ensimmäinen virallinen kokoelmalevy, joka julkaistiin marraskuussa 1975. 

Levyn ehkä huomiota herättävin piirre on sen kansitaide, jonka on piirtänyt Hans Arnold. Albumin kannessa ovat yhtyeen jäsenet piirrettyinä hieman psykedeeliseen tyyliin. Sisäkannessa on valokuva yhtyeestä, jonka jäsenet istuvat syksyisellä puistonpenkillä. Se vaihdettiin albumin kanneksi Britanniassa. Albumi on myöhemmin julkaistu myös CD:nä.

*Greatest Hits* oli ensimmäinen Abba-albumi, joka nousi Britanniassa listaykköseksi, 11 viikon ajaksi. Se oli siellä seuraavan vuoden 1976 myydyin albumi sekä koko 1970-luvun myydyin levy Simon & Garfunkelin albumin *[[Bridge over Troubled Water]]* jälkeen.

## Kappaleet

Kaikki laulut ovat kirjoittaneet Benny Andersson ja Björn Ulvaeus, mikäli kappaleen kohdalla ei toisin mainita.

**A-puoli**
#
#
# 
#
#
#
#
**B-puoli**
#
#
#
#
#
#
#

Joihinkin albumin myöhempiin painoksiin on myös sisällytetty kappale "Fernando".

"Bang-A-Boomerang" julkaistiin Abban singlenä vain Ranskassa. Alkuperäisen version teki duo Svenne & Lotta sekä ruotsin että englannin kielellä Björn Ulvaeuksen ja Benny Anderssonin tuottamana. Versio oli suuri kansainvälinen hitti erityisesti Keski-Euroopassa, jossa duon nimenä oli Sven & Charlotte. Ruotsinkielisen version nimenä on "Bang en Boomerang".

## Lähteet
*

### Viitteet

## Aiheesta muualla
* Kansitaiteilija Hans Arnoldin kotisivut
Johnny Kniga

**Johnny Kniga** on vuonna 2002 perustettu suomalainen kirjankustantamo, jonka omistaa WSOY. Se julkaisee sekä suomalaista että käännettyä kaunokirjallisuutta sekä tietokirjoja musiikista, elokuvista, viihteestä, uskonnosta ja teatterista. Kustantamo julkaisee myös sarjakuvia. Johnny Knigan kustantajana toimii Jaakko Pietiläinen. Yksikköä johti aiemmin Liken entinen markkinointipäällikkö Jyrki Nieminen, joka irtisanoutui marraskuussa 2009.

## Lähteet

## Aiheesta muualla
* Johnny Knigan verkkosivut
Soltam

**Soltam Systems** () on israelilainen puolustusvälineyhtiö, jonka kranaatinheitinten valmistuksen lisenssi perustui Tampellan tekniikkaan. Soltam on lisensioinut suomalaista kranaatinheitintekniikkaa israelilaiseen valmistukseen. Tampella aloitti vuoden 1950 keväällä kranaatinheittimien tuotekehitys- ja valmistusyhteistyön israelilaisten kanssa. Koor Industries perusti Soltam-nimisen yrityksen valmistusta varten 1952. Soltamin teknillisenä johtajana ja muissa tehtävissä toimi Hans Otto Donner marraskuuhun 1960 saakka. Tämän vuoksi 1970-luvulla Lähi-idässä alettiin kutsua kranaatinheittimiä puhekielessä *tampelloiksi*.

Israelilaiset käyttivät runsaasti 120&nbsp;mm:n kranaatinheitintä liikuttaen sitä telavetoisella M113-miehistönkuljetusvaunulla. Soltam on kehittänyt 60&nbsp;mm:n kranaatinheittimen Merkava Mk. 4 -taistelupanssarivaunuun.

Elbit Systems hankki Soltamin vuonna 2010.

## Tuotteita

### Kranaatinheittimet

#### 60 mm:n kranaatinheittimet

*C-03
*C-04
*C-06
*C-06A1
*C-07
*C-08
*C-576

#### 81 mm:n kranaatinheittimet

*B-502

#### 120 mm:n kranaatinheittimet

*Cardom
*TT-6
*K-6
*A-7

#### 160 mm:n kranaatinheittimet

*G-10

### Kenttätykit

* 155&nbsp;mm:n kenttätykit neljinä putkenpituuksina
**155/L33
**155/L39, hinattava TN78, 
**155/L45, hinattava TN90, 
**155/L52, itsesiirtyvä Athos (tykki) ja kuorma-auton lavalla oleva Atmos (tykki), telatykit Slammer (tykki) sekä Rascal (tykki) 

### Kenttätykkien modernisointeja

*M46 
*M114 
*D85S 

## Lähteet

## Aiheesta muualla

* 
* Pirkanmaan teollisuushistoria http://inter2.tampere.fi/tehdas/akseli/tuotteet/aseet.htm
Rob Dukes

**Rob Dukes** (s. 8. maaliskuuta 1968) on yhdysvaltalainen metallimuusikko. Hänet tunnetaan parhaiten thrash metal -yhtye Exoduksen laulajana vuosilta 2004–2013 sekä vuodesta 2025 eteenpäin.

## Diskografia
### Exodus
#### Albumit
**Shovel Headed Kill Machine* (2005)
**[[The Atrocity Exhibition... Exhibit A]]* (2007)
**Let There Be Blood* (2008)
**[[Exhibit B: The Human Condition]]* (2010)
#### DVD
**Shovel Headed Tour Machine: Live At Wacken & Other Assorted Atrocities* (2010)

### Generation Kill
#### Albumit
**Red White and Blood* (2011)
**We’re All Gonna Die* (2013)
Fukuokan prefektuuri

**Fukuokan prefektuuri** () sijaitsee Japanissa Kyūshūn saarella. Prefektuurin pääkaupunki on Fukuoka. Prefektuurissa on 5&nbsp;085&nbsp;000 asukasta (vuonna 2012) ja sen pinta-ala on 4&nbsp;986,53 neliökilometriä.

## Maantiede
Fukuoka rajoittuu mereen kolmelta suunnalta. Yhteistä rajaa sillä on Sagan, Ōitan ja Kumamoton prefektuurien kanssa – neljäs naapuri Yamaguchin prefektuuri sijaitsee Kanmon-salmien takana. Prefektuuriin kuuluu myös useita pieniä saaria Kyūshūn pohjoisrannikon edustalla. 

## Aluejako
Fukuokan prefektuuri jakautuu 29 kaupunkiin ja 31 muuhun kuntaan, joista 29 on maaseutukaupunkeja ja kaksi kyläkuntia. Kunnat kuuluvat 11 piirikuntaan, joilla ei ole hallinnollista merkitystä. Fukuokan ja Kita-Kyūshūn suurkaupungit jakautuvat suuralueisiin. 

;Kaupungit

*Asakura
*Buzen
*Chikugo
*Chikushino
*Dazaifu
*Fukuoka (pääkaupunki)
::Chūō-ku
::Hakata-ku
::Higashi-ku
::Jōnan-ku
::Minami-ku
::Nishi-ku
::Sawara-ku
*Fukutsu
*Iizuka

*Itoshima
*Kama
*Kasuga
*Kita-Kyūshū
::Kokura Kita-ku
::Kokura Minami-ku
::Moji-ku
::Tobata-ku
::Wakamatsu-ku
::Yahata Higashi-ku
::Yahata Nishi-ku
*Koga
*Kurume
*Miyama
*Miyawaka

*Munakata
*Nakagawa
*Nakama
*Nōgata
*Ogōri
*Ōkawa
*Ōmuta
*Ōnojō
*Tagawa
*Ukiha
*Yame
*Yanagawa
*Yukuhashi

;Kunnat piirikunnittain

## Historia
Prefektuuri sisältää kolmen entisen provinssin, Chikugon, Chikuzenin ja Buzenin alueet.

## Talous
Prefektuuri sisältää Kyūshūn kaksi suurinta kaupunkia, Fukuokan ja Kita-Kyūshūn, sekä suuren osan saaren teollisuudesta. Tärkeitä teollisuudenaloja ovat autoteollisuus, puolijohteiden valmistus ja terästeollisuus.

## Yliopistot

## Matkailu
Fukuokan prefektuuri ei ole kovinkaan tunnettu ulkomaalaisille turisteille. Kaupungeista Fukuoka on yleisin turistikeskus, joskin Kita-Kyūshū on viime vuosina yrittänyt houkutella turisteja.

Japanilaiset turistit suuntaavat erityisesti Yanagawan ”Japanin venetsiaan”, Dazaifun alueen temppeleihin sekä Kyūshūn kansallismuseoon.

## Lähteet

## Aiheesta muualla

*
*Fukuokan prefektuurin virallinen kotisivu
Richard Teberio

**Richard Teberio** (s. 17. tammikuuta 1971 Göteborg, Ruotsi) on uransa lopettanut ruotsalainen jalkapalloilija. Hän oli pelipaikaltaan hyökkääjä.

Teberio on göteborgilaisen Västra Frölundan kasvatti. Hän pelasi seuran riveissä Allsvenskania vuosina 1990–1995. Kaudella 1996 hän edusti Degerfors IF:ää samassa sarjassa. Hän on pelannut myös Andorra CF:ssa Espanjan alasarjoissa ja Dinamo Zagrebissa Kroatiassa. Teberio pelasi Veikkausliigassa vuosina 1999–2004, edustaen FC Inter Turkua 136 sarjaottelun ja 54 maalin verran. Interiin Teberio siirtyi norjalaisesta Nybergsund IL:stä. Siellä hän pelasi myös Turussa vietettyjen vuosien jälkeen yhden kauden. Kaudella 2006 Teberio toimi Skogens IF:n pelaajavalmentajana Ruotsin neljännessä divisioonassa. Joulukuussa 2009 hänestä tuli Torslanda IK:n valmentaja.

## Lähteet
Gypsumville

**Gypsumville** on asuinalue Manitoban provinssin keskiosassa Winnipeg- ja Manitobajärvien välisellä alueella Kanadassa. Se sijaitsee 242 kilometriä pohjoisluoteeseen Winnipegistä Lake St. Martin -järven rannalla. Siellä asuu 285 asukasta ja siellä on 175 taloutta.

Gypsumville on saanut nimensä vuonna 1905 avatun postitoimiston mukaan. Postitoimipiste sai nimensä alueen kipsiesiintymien mukaan. Esiintymät löydettiin jo 1888, ja niiden hyödyntäminen alkoi 1890. Aluksi Gypsymvillestä johti kipsinkuljetusta varten rakennettu rautatie Manitobajärven rannalle, jossa kipsi siirrettiin proomuihin ja kuljetettiin edelleen järven eteläpäässä sijaitsevalle Whitemudjoelle, josta oli rautatieyhteys muualle maahan. Canadian National rakensi oman ratalinjansa Winnipegistä Gypsumvilleen vuonna 1912: ratalinja on sittemmin lakkautettu ja purettu.

## Lähteet
Pihla

**Pihla** on suomalainen naisen etunimi. 

Pihla on alun perin lyhentymä sanasta pihlaja. Tiettävästi ensimmäiset Pihla-nimelliset ovat syntyneet 1940-luvulla.. Nimen käyttö lisääntyi voimakkaasti 1900-luvun loppupuolella ja se lisättiin nimipäiväkalenteriin vuonna 2005. 

Pihla on kesäkuuhun 2025 mennessä annettu nimeksi noin 5370 tytölle, joista suurin osa on syntynyt vuoden 2000 jälkeen.

## Tunnettuja Pihloja
* Pihla Hintikka (s. 1982), toimittaja ja kirjailija
* Pihla Hokkanen (s. 1993), estejuoksija
* Pihla Kaivo-oja (s. 2002), nyrkkeilijä
* Pihla Keto-Huovinen (s. 1974), juristi ja Kokoomuksen kansanedustaja
* Pihla Koivuniemi (s. 1994), malli
* Pihla Maalismaa (s. 1991), näyttelijä
* Pihla Meskanen (s. 1970), arkkitehti ja arkkitehtuuripedagogi
* Pihla Penttinen (s. 1978), näyttelijä
* Pihla Pohjolainen (s. 1993), näyttelijä
* Pihla Salonen (s. 2003), judoka
* Pihla Viitala (s. 1982), näyttelijä
* Pihla Äkkinen (s. 2005), pesäpalloilija

## Kuvitteellisia Pihloja
* Pihla, päähenkilö Liisa Karakorven saturomaanissa *Noidan kummityttö* (1985)

## Muita Pihloja
* Pihla, Inwidon (aikaisemmin Pihlavan Ikkunan) ovi- ja ikkunatuotemerkki

## Lähteet
* 
* 
### Viitteet
Nestor Väänänen

**Nestor Väänänen** (1. heinäkuuta 1877 Maaninka – 13. huhtikuuta 1930 Varpaisjärvi) oli suomalainen poliitikko, joka toimi SDP:n kansanedustajana vuosina 1911–1917. 

## Elämä
Nestor Väänäsen vanhemmat olivat mäkitupalainen Johannes Väänänen (1847-1917) ja Iisalmen pitäjästä kotoisin ollut Justiina Honkanen (s. 1845). Hän kävi kansakoulun ja teki sekalaisia töitä eri puolilla maata. Vuosisadan vaihteessa Väänänen pistäytyi työnhaussa Ruotsissa ja oli myös siirtolaisena Pohjois-Amerikassa.

Väänänen lähti työväenliikkeeseen 1900-luvun alkuvuosina. Suurlakon jälkeen hän toimi Pohjois-Savon torpparien luottamusmiehenä. Toisen sortokauden aikana Väänänen oli mukana salaisen Voimaliiton toiminnassa ja häntä epäiltiin myös kytköksistä työläisaktivistien toteuttamiin Haapaniemen rullatehtaan ja Karhonsaaren sahan ryöstöihin. 1910-luvulla Väänänen viljeli pientilaa Muuruveden Kuninkaisenniemessä. Vuonna 1911 hänet valittiin eduskuntaan. 

Sisällissodan jälkeen Väänänen asettui pienviljelijäksi Lapinlahdelle. Hän toimi myös SDP:n kiertävänä puhujana Pohjois-Savossa. Väänänen kieltäytyi eduskuntaehdokkuudesta, mutta 1920 hänet valittiin Lapinlahden kunnanvaltuustoon. Myöhemmin Väänänen toimi pienviljelijänä Nilsiässä ja Varpaisjärvellä.

## Perhe
Nestor Väänäsen puoliso oli kuopiolainen Hulda Vilhelmiina Korhonen (s. 1883), jonka kanssa hän avioitui vuonna 1916. Heillä oli kaksi lasta.

## Lähteet
Delta (täsmennyssivu)

__NOTOC__
**Delta** voi tarkoittaa seuraavia asioita:

* delta, kreikkalaisten aakkosten neljäs kirjain (Δ, δ)

## Maantiede

* delta, kolmiota muistuttava jokisuisto, myös jäätikköjoen suistona muodostunut jäätikköjokimuodostuma
* Delta, kunta Brittiläisessä Kolumbiassa, Kanadassa
* Délta, kunta Kreikassa
* Delta, Nigerian osavaltio.

## Tuotemerkkejä yms.

* ''Delta'', tietokonepeli vuodelta 1987
* Delta, Finnlevyn levymerkki
* Delta Air Lines, yhdysvaltalainen lentoyhtiö
* Lancia Delta, Lancian valmistama automalli
** Lancia Delta S4, B-ryhmän ralliauto
** Lancia Delta Group A, A-ryhmän ralliauto
* GM Delta -pohjalevy.

## Henkilöitä

* Delta Goodrem, australialainen laulaja

## Muuta

* delta, ryhmä baryoneja (Δ-, Δ0, Δ+ ja Δ2+)
* Delta, länsiuusimaalainen kilpasuunnistusseura
* Delta, yhdysvaltalaisen Boeing-yhtiön valmistama kantorakettiperhe, johon kuuluvat
** Delta II
** Delta III
** Delta IV
* *[[Delta (albumi)|Delta]]*, Delta Goodremin musiikki-dvd
* deltasiipi, jokseenkin kolmion mallinen lentokoneen siiven muoto.
* Delta blues, musiikintyyli
* Delta Force, Yhdysvaltain maavoimien erikoisjoukko
* Delta Rhythm Boys, yhdysvaltalainen lauluyhtye
* Delta, Pimeyden albumi
* Delta, norjalainen ammattiliitto.
Canadian National Railway

**Canadian National** (), , vuosina 1919–1960 **Canadian National Railways** () ja vuodesta 1960 lähtien *Canadian National*/*Canadien National*, on viidenneksi suurin rautatieyhtiö Pohjois-Amerikassa. Yhtiöllä on 32 000 kilometrin edestä rautateitä.

Vuonna 1995 yksityistetty rautatieyhtiö on nykyisin suuri julkinen osakeyhtiö, jonka osake noteerataan Toronton ja New Yorkin pörssissä (). Vuonna 2022 yhtiö teki 17,1 miljardin Kanadan dollarin suuruisen liikevaihdon ja 6,75 miljardin CAD:n voiton. Rautatieyhtiön palveluksessa oli noin 24 000 ihmistä vuonna 2022. Yhtiön osakkeiden yhteenlaskettu markkina-arvo oli 101,8 miljardia Kanadan dollaria marraskuussa 2023. 

Yhtiö toimitusjohtajana on toiminut helmikuusta 2022 lähtien Tracy Robinson.

Canadian National -yhtiön pääkonttori sijaitsee Montréalissa, Québecissä. Yhtiöllä on laaja rataverkko Pohjois-Amerikan alueella ulottuen Tyyneltä valtamereltä Mississippijoen laaksoon ja Meksikonlahdelle saakka.

Canadian National Railways muodostettiin vuosina 1917–1923 fuusioimalla useita taloudellisissa vaikeuksissa olevia ja Kanadan hallituksen hallintaan päätyneitä sekä ennestään hallituksen omistuksessa olevia rautatieyhtiöitä. Yhtiö itsessään perustettiin 6. kesäkuuta 1919. Canadian National toimi valtionyhtiönä aina vuoteen 1995, jolloin se myytiin yksityisille sijoittajille.

Vuoteen 2005 mennessä yhtiö oli laajentanut toimintaansa useaan otteeseen, muun muassa hankkimalla omistukseensa kanadalaiset British Columbia Rail-, ja Duluth, Winnipeg & Pacific-yhtiöt, sekä yhdysvaltalaiset Grand Trunk Western-, Wisconsin Central-, Illinois Central-, Chicago, Central & Pacific-, Duluth, Missabe & Iron Range-, ja Bessemer & Lake Erie -rautatieyhtiöt.

Nykyisin Canadian National on pääasiassa tavaraliikennettä harjoittava rautatieyhtiö. Yhtiö lopetti matkustajajunaliikenteen 1978, jolloin valtiollinen matkustajajunayhtiö VIA Rail Canada perustettiin.

## Kuvia

Kuva:Brampton ON CN-3912 GE-ES44AC 2022-03-21 (4).jpg|Canadian Nationalin GE-ES44AC Bramptonissa, Ontariossa.
Kuva:Brampton ON CN-8871 EMD-SD70M-2 2022-02-21 (2).jpg|CN:n EMD SD70M-2 Bramptonissa, Ontariossa.
Kuva:Afleming cn.jpg|Kanadalainen suunnittelija Alan Fleming ja CN:n viestintäjohtaja Charles Harris julkistamassa yhtiön uutta logoa Montrealissa vuonna 1960.
Kuva:CN SD40 5063 at the CN engine facilities in Winnipeg, Manitoba in October 1971 R13 (35670630441).jpg|Canadian Nationalin EMD SD40 Winnipegissä vuonna 1971.
Kuva:Cntrain7331.JPG|CN:n GMD1-sarjan veturi Edmontonissa (2006).


## Lähteet

## Aiheesta muualla

*Railway Association of Canada
*Agawa Central Tour Train 
*Canadian National Railway Historic Photograph Collection 
*Canadian National Railway News
Messier 87

**Messier 87** (tunnetaan myös nimillä **M87**, **Virgo A** ja **NGC 4486**) on jättiläismäinen elliptinen galaksi Neitsyen tähdistössä. M87 hallitsee Neitsyen galaksijoukkoa. M87 on myös erittäin voimakas radiolähde ja yksi suurimmista tunnetuista galakseista. Messier 87:n magnitudi on 9,59, ja se on 53,5 miljoonan valovuoden päässä Maasta. Se on Neitsyen galaksijoukon pohjoisosan toiseksi kirkkain kohde Messier 49:n jälkeen.

## Koko ja sijainti
M87-galaksissa on useita biljoonia tähtiä, ja sen keskustassa on supermassiivinen musta aukko. M87 sisältää epätavallisen suuren määrän pallomaisia tähtijoukkoja, noin 15&nbsp;000. Linnunradassa niitä on vain noin 150. M87 on Neitsyen galaksijoukon hallitsevimpia kohteita. Se onkin suurimpia tunnettuja galakseja. Sen on noin 2000 kertaa suurempi kuin Linnunrata, ja sen keskustassa olevan mustan aukon massa on 6,4 miljardia auringonmassaa.

## Tutkimus

M87:n läheisyys tekee siitä ensisijaisen kohteen korkeaenergiatutkimukselle. Vuonna 1918 astronomi Heber Curtis löysi M87:stä tulevan materiapurkauksen. Hän kuvaili sitä sanoilla ”kummallinen suora säde”. Tämä purkaus on edennyt jo vähintään 5&nbsp;000 valovuoden päähän M87:n ytimestä ja on viemässä materiaa ulos koko galaksista. Tämä purkaus saattaa johtua nopeasti pyörivästä, hyvin massiivisesta mustasta aukosta, jonka massa on arviolta 6,6&times;109 Auringon massaa. M87 myös säteilee voimakkaasti röntgen-alueella.

Kahdeksan radioteleskooppia otti samanaikaisesti vuonna 2017 kohteekseen Messier 87:n mustan aukon ja Sagittarius A*:n. Tutkijat ilmoittivat huhtikuussa 2019 onnistuneensa saamaan M87:n mustasta aukosta historiallisen ensimmäisen kuvan. Kuva muodostettiin hyödyntämällä korkeataajuista radiosäteilyä, ja data koostettiin virtuaalisella Event Horizon -teleskoopilla. Kuvassa on aukon ääriviiva hetkellä, jolloin valo on katoamassa aukkoon.

## Lähteet

## Aiheesta muualla
Messier 80

**Pallomainen tähtijoukko M80** (tunnetaan myös nimellä **Messier 80** ja **NGC 6093**) on pallomainen tähtijoukko Skorpionin tähdistössä. Charles Messier löysi sen 4. tammikuuta 1781.

M80 sijaitsee α Scorpiin (*Antareksen*) ja β Scorpiin puolessavälissä. Se voidaan helposti nähdä kiikarilla.

M80 on maasta katsottuna noin 10 kaariminuuttia halkaisijaltaan, ja sen etäisyys on noin 32 600 valovuotta. M80:n todellinen halkaisija on suunnilleen 95 valovuotta, ja se sisältää useita satoja tuhansia tähtiä. M80 sisältää varsin huomattavan määrän sinisiä tähtiä, jotka ovat paljon nuorempia kuin pallojoukko itse. On ajateltu, että nämä tähdet ovat menettäneet osan uloimmasta kuorestaan, koska lähistöllä on muita joukon tähtiä. Oletettavasti M80:n ytimessä tapahtuu suhteellisen tiheästi tähtien törmäyksiä.

21. toukokuuta 1860 havaittiin +7 magnitudiin kirkastunut nova.

## Lähteet
San Marinon Grand Prix 2006

**[[San Marinon Grand Prix]] [[2006]]** oli Italian Imolan Autodromo Enzo e Dino Ferrari -radalla 22. – 23. huhtikuuta 2006 järjestetty Formula 1 -kilpailu. Kilpailu oli Formula 1 -kauden 2006 neljäs osakilpailu.

Michael Schumacher otti uransa 66. paalupaikan ja ohitti samalla Ayrton Sennan paalupaikkaennätyksen.

## Tulokset

### Johtokierrokset

## Muuta
* Yūji Iden uran viimeinen kilpailu.

## Lähteet
Bint Jbeil

**Bint Jbeil** on libanonilainen kaupunki noin 10 kilometrin päässä Israelin ja Libanonin väliseltä rajalta. Se on etelälibanonilaisen Nabatian alueen toiseksi suurin kaupunki ja siellä uskotaan olevan noin 30 000 asukasta. Tarkkaa väkilukua ei ole saatavissa, koska Libanonissa suoritettiin virallinen väestönlaskenta alueella viimeksi 1932.

## Taistelut

Israelin Golanin prikaati ryhtyi hyökkäykseen alueella 25. heinäkuuta 2006. Edeltävänä päivänä yöllä Israelin helikopteri putosi ja molemmat lentäjät kuolivat. 26. heinäkuuta ilmoitti Israel tappioikseen yhdeksän kaatunutta ja 25 haavoittunutta. 29. heinäkuuta Israelin maavoimat vetäytyivät.

The Jerusalem Postissa Yaakov Katzin kirjoittamassa artikkelissa Israelin 7. prikaatin komentajana eversti Amnon Eshel Assulin viittasi 25. heinäkuuta Israelin armeijan pitäneen Bint Jbeiliin "terrorin pääkaupunkina". Assulinin mukaan Israelin armeija olisi ottanut Bint Jbeilin haltuunsa ja 40 Hizbollahin taistelijaa olisi saanut surmansa, mutta kaupungin ulkopuolella olisi vielä vastarintapesäkkeitä ja että kaupungin torille olisi jäänyt sata taistelijaa kätkeytyneenä. Seitsemännen prikaatin kanssa taisteli Golanin prikaati ja laskuvarjojoukot. Assulini mukaan taistelijat olisivat ampuneet sairaaloista, kouluista ja moskeijoista. Operaation oli suunniteltu kestävän kahdesta kolmeen päivään, mutta se voi jatkua pidempään. 

Kerenin patteriston komentajan everstiluutnantti Avi Manon mukaan patteristo oli ampunut 3 000 kranaattia Bint Jbeiliin operaation alettua aikaisemmin viikolla. Tykistötuli voitiin osoittaa suoraan taloihin ja muihin kohteisiin, jolloin tuho oli Manon mukaan suurempaa kuin Hizbollahin Israeliin ampumien rakettien aiheuttama. http://www.freerepublic.com/focus/f-news/1671954/posts

## Aiheesta muualla
*Bint Jbeilin kaupungin verkkosivut http://www.bintjbeil.com/index.en.html  
*Bint Jbeilin väestöarvio http://www.uest.gr/medaware/reports/report1a.doc
Yamagatan prefektuuri

**Yamagatan prefektuuri** () sijaitsee Tōhokun alueella Honshūn saarella Japanissa. Prefektuurin pääkaupunki on Yamagata. Siellä on 1&nbsp;119&nbsp;547 asukasta (vuonna 2015) ja sen pinta-ala on 9&nbsp;323,15 neliökilometriä.

## Maantiede
Prefektuuri sijaitsee Tōhokun lounaiskulmassa Japaninmeren rannalla. Se rajoittuu Niigatan ja Fukushiman prefektuureihin etelässä, Miyagin prefektuuriin lännessä ja Akitan prefektuuriin pohjoisessa. Kaikki nämä rajat ovat vuoristoisia, ja Yamagatan väestö on keskittynyt rannikkotasangolle. 

## Aluejako
Yamagatan prefektuuri jakautuu 13 kaupunkiin ja 22 muuhun kuntaan, joista 19 on maaseutukaupunkeja ja 3 on kyläkuntia. Kunnat kuuluvat kahdeksaan piirikuntaan, joilla ei ole hallinnollista merkitystä. 

;Kaupungit

* Higashine
* Kaminoyama
* Murayama
* Nagai
* Nan’yō
* Obanazawa
* Sagae
* Sakata
* Shinjō
* Tendō
* Tsuruoka
* Yamagata (pääkaupunki)
* Yonezawa

;Kunnat piirikunnittain

## Historia
Meiji-restauraatioon saakka Yamagata muodosti yhdessä nykyisen Akitan prefektuurin kanssa Dewan provinssin.

## Talous
Yamagatan prefektuuri on Japanin suurin kirsikoiden ja päärynöiden tuottaja. Prefektuurissa tuotetaan myös runsaasti viinirypäleitä, omenoita, persikoita, meloneja, persimoneja ja vesimeloneja.  

## Kulttuuri

### Juhlat
Yamagatassa on useita vuosittaisia juhlia ja tapahtumia. Suurin näistä on *hanagasa-matsuri* (), jota juhlitaan Yamagatan kaupungissa elokuun ensimmäisellä viikolla. Tuhannet ihmiset esittävät hanagasa-tanssia kaupungin keskustassa, ja näytöstä seuraa jopa 300&nbsp;000 katsojaa. Helmikuussa prefektuurissa järjestetään lumilyhtyfestivaali Yonezawassa Uesugin pyhäköllä. Juhlassa sadat lumilyhdyt koristavat pyhäkön ympäristöä. Yonezawa on myös *Uesugi-matsurin* () tapahtumapaikka keskikeväällä – tämän tapahtuman huippukohta on Kawanakajiman taistelun uudelleennäyttely Matsukawa-joen rannoilla.

### Nähtävyydet
Risshaku-jin vuorenrinteeseen kaiverrettu temppeli Yamagatan kaupungin lähellä on yksi alueen tärkeimmistä nähtävyyksistä. 

Dewan kolme vuorta ovat vuorostaan kolme pyhää vuorta, jotka muodostavat perinteisen pyhiinvaellusreitin šintolaisuuden shugendō-haaran seuraajille. Näistä yhdellä, Hagurovuorella, on tunnettu viisikerroksinen pagodi. Zaōvuori on kuuluisa talviurheilukeskus, joka tunnetaan talvella ”lumihirviöistään” (jäätyneistä lumen peittämistä puista).

## Lähteet

## Aiheesta muualla

* Yamagatan prefektuurin internetsivut
Villi kortti

**Villi kortti** tarkoittaa myönnettyä lupaa osallistua kilpailuun, johon pääsemiseen vaadittavaa karsintakilpailua tai -rajaa kilpailijan ei ole tarvinnut muiden ansioiden tai näyttöjensä vuoksi selvittää. 

## Yleisurheilu
Eräissä suurissa yleisurheilun tapahtumissa, kuten Timanttiliigassa, urheilijat tulevat mukaan osakilpailuihin järjestäjien kutsumina. Juoksulajeihin kutsutaan villillä kortilla urheilijoita yleensä toimimaan kirittäjinä.

## Moottoriurheilu
Moottoriurheilussa villiä korttia käytetään varsinkin MotoGP:ssä ja jonkin verran myös rallissa. Yksityiskuljettajan ja villin kortin kuljettajan välinen ero on se, että kaikki yksityiskuljettajat kilpailevat joko yksityistiimissä tai itse omistamallaan kulkuvälineellä, kun taas villin kortin kuljettajat voivat kilpailla myös tehdastalleissa. 

## Muut urheilulajit
Myös joissakin muissa urheilukilpailuissa, kuten koripallon maailmanmestaruuskilpailuissa ja jääkiekon mestarien liigassa käytetään villiä korttia.

## Laulukilpailut
Lisäksi Idols- ja The Voice of Finland -ohjelmaformaateissa on käytetty villiä korttia. The Voice of Finlandissa on käytetty villiä korttia Ääni ratkaisee -vaiheessa, kun kilpailijat/laulajat valittiin Radio Aalto -kanavalla.

## Lähteet
Golanin prikaati

**Golanin prikaati** on perustettu 28. helmikuuta 1948 Libanonin prikaatin osasta, kun tämä jaettiin pienempiin prikaateihin. Se on yksi Israelin puolustusvoimien eniten kunnianosoituksia saaneista jalkaväkiyksiköistä. Itsenäisyyssodan lisäksi se osallistui Syyrian vastaisiin taisteluihin 1951 sekä lokakuussa 1955 yhdessä Israelin laskuvarjoprikaatin kanssa samassa operaatiossa Egyptiä vastaan. Se osallistui myös 1956 Suezin kriisiin, jossa sen tehtävänä oli vallata Rafah Siinailla.

Golanin prikaati kävi 25.heinäkuuta – 29. heinäkuuta 2006 Bint Jbeilin taistelun Hizbollahia vastaan yhdessä laskuvarjojääkäreiden ja 7. panssariprikaatin kanssa.

## Pataljoonat

*Barak-pataljoona
*Gideon-pataljoona
*First Breachers'-pataljoona
*"Golabi Buds"

## Aiheesta muualla

*Bint Jbeilin taistelu http://en.wikipedia.org/wiki/Battle_of_Bint_Jbeil  (en-wikipedia)
*Jewish Virtual Library http://www.jewishvirtuallibrary.org/jsource/Society_&_Culture/golani_brigade.html 
*GlobalSecurity.org http://www.globalsecurity.org/military/world/israel/1st_brigade_golani.htm 1st Brigade - Golani
Kaleva (yritys)

**Kaleva Oy** on suomalainen Oulussa toimiva Pohjois-Suomen suurin mediakonserni ja Kaleva-konsernin emoyhtiö. Yrityksen päätuote on alueellinen, sitoutumaton päivälehti *[[Kaleva (sanomalehti)|Kaleva]]*, joka on myös Oulun talousalueen tärkein ilmoitusmedia. 

## Historia
Yhtiö on perustettu 12. tammikuuta 1907. Toukokuuhun 1981 saakka yhtiön nimi oli *Kirjapaino-Osakeyhtiö Kaleva*, tämän jälkeen joulukuuhun 1998 saakka *Kirjapaino Osakeyhtiö Kaleva* ja sen jälkeen joulukuuhun 2009 saakka *Kaleva Kustannus Oy*.

## Toiminta
Kaleva-konsernin muita sanomalehtiä ovat *[[Iijokiseutu]]*, *[[Koillissanomat]]*, *[[Lapin Kansa]]*, *[[Pyhäjokiseutu]]*, *[[Raahen Seutu]]*, *[[Rantalakeus]]* ja *[[Siikajokilaakso (sanomalehti)|Siikajokilaakso]]* ja ilmaisjakelulehtiä ovat *[[Lounais-Lappi]]*, *[[Forum24]]*, *[[Raahelainen]]* ja *[[Uusi Rovaniemi]]*. Aikakauslehtien kustantaja Kolmiokirja Oy kuuluu Kaleva-konserniin. Huhtikuusta 2017 alkaen yhtiön toimitusjohtajana on toiminut Juha Laakkonen. 
Kesäkuussa 2021 Kaleva Media sai toimiluvan radioon Ouluun, Raaheen, Taivalkoskelle, Tervolaan ja Inariin.

## Toimitusjohtajat
* John Antell 1907–1908
* K.A. Korkeakivi 1909–1944
* Mauno Arokylä 1944–1953
* Aaro Korkeakivi 1953–1989
* Martti Ursin 1990–1999
* Taisto Riski 2000–2008
* Jukka Haapalainen 2008–2017
* Juha Laakkonen 2017–

## Hallitus
Yhtiön hallituksen kokoonpano on seuraava:
* Pekka Väisänen, KTM (puheenjohtaja)
* Carita Antell, KTM
* Kalle Korkeakivi, eMBA
* Jaakko Nordlund, KTM
* Mika Rytky

## Lähteet
*
*

### Viitteet
American Pie (elokuva)

**American Pie** on Paul Weitzin ohjaama komediaelokuva vuodelta 1999. Se on ensimmäinen osa ''American Pie'' -elokuvasarjasta. 

## Tuotanto
Elokuva kuvattiin Kalifornian osavaltiossa muun muassa Los Angelesissa ja Long Beachilla vaikka elokuvan tapahtumat sijoittuvatkin Michiganin osavaltion kuvitteelliseen East Great Fallsin kaupunkiin. 

## Juoni
Elokuva kertoo neljästä Michiganissa sijaitsevan East Great Falls High Schoolin viimeisen vuoden oppilaasta, joiden tavoitteena on päästä neitsyydestään ennen valmistumistaan. Pojilla on suuret odotukset etenkin päättäjäisistä, joihin jokainen on saanut parin. Monien kohellusten kautta päästään lopulta lopputulokseen, joka on kaikkien mieleen.

## Rooleissa

## Soundtrack
Elokuvan soundtrack-albumi julkaistiin 29. kesäkuuta 1999. Ja se sisälti seuraavat kappaleet:
# Third Eye Blind – ”New Girl” 
# Tonic – ”You Wanted More” 
# Blink-182 – ”Mutt”
# Sugar Ray – ”Glory”
# Super TransAtlantic – ”Super Down”
# Dishwalla – ”Find Your Way Back Home”
# Bic Runga ja Dan Wilson – ”Good Morning Baby” 
# Shades Apart – ”Stranger by the Day”
# Bachelor Number One – ”Summertime”
# Goldfinger – ”Vintage Queen”
# Bic Runga – ”Sway”
# Loose Nuts – ”Wishen”
# The Atomic Fireballs – ”Man with the Hex”

Seuraavat kappaleet soivat myös elokuvassa, mutta niitä ei julkaistu soundtrack–albumilla:
: The Ventures – ”Walk Don’t Run”
: Barenaked Ladies – ”One Week”
: The Brian Jonestown Massacre – ”Going To Hell”
: The SEX-O-RAMA Band - ”Love Muscle”
: Blink-182 – ”Going Away To College”
: Third Eye Blind – ”Semi-Charmed Life”
: Oleander – ”I Walk Alone”
: Hole – ”Celebrity Skin”
: Everclear – ”Everything to Everyone”
: Harvey Danger – ”Flagpole Sitta”
: Duke Daniels – ”Following a Star”
: Simon & Garfunkel – ”Mrs. Robinson”
: Fatboy Slim – ”The Rockafeller Skank”
: Libra Presents Taylor – ”Anomaly (Calling Your Name)”
: Etta James – ”At Last”
: James – ”Laid”
: Loni Rose – ”I Never thought you would come”
: Norah Jones – ”The Long Day is Over”
: Marvin Gaye – ”How Sweet It Is (To Be Loved by You)”
: Maria Muldaur – ”Midnight at the Oasis”

## Lähteet

## Aiheesta muualla
*
*
Michel Tremblay

**Michel Tremblay** (s. 25. kesäkuuta 1942 Montreal, Kanada) C.Q., on kanadalainen romaani- ja näytelmäkirjailija.

Tremblay kasvoi Montrealin ranskankielisellä alueella, jonka työväenluokka ja tämän murre ovat merkittävästi vaikuttaneet hänen tuotantoonsa. Tremblay kirjoitti ensimmäisen näytelmänsä *Les Belles-Sœurs* vuonna 1965. Se sai ensi-iltansa Théâtre du Rideau Vertissä 28. elokuuta 1968. Näytelmän vaikutus on ollut suuri, sillä se esitteli québeciläisen työväenluokan ja tämän murteen valtayleisölle. Näytelmä synnytti kiistaa kuvaamalla työväenluokan naisten elämää ja hyökkäämällä ahdasmielistä, hyvin uskonnollista 1900-luvun puolivälin Québecin yhteiskuntaa vastaan.

Ennen 1960-luvun alun rauhallista vallankumousta Tremblay piti Québeciä köyhänä työväenluokan provinssina, jota hallitsivat englanninkielinen eliitti ja katolinen kirkko. Tremblayn tuotanto oli ennen kaikkea modernia yhteiskuntaa luomaan pyrkineen, liberaalin ja nationalistisen ajatuksen kannattajien etujoukkoa.

Monet Tremblayn tunnetuimmat näytelmät ovat keskittyneet naishahmoihin. Hänen teostensa naiset ovat yleensä vahvoja, mutta heitä hallitsevat demonit, jotka heidän täytyy kukistaa. Hänen sanotaan näkevän Québecin matriarkaalisena yhteiskuntana. Tremblay on itse avoimesti homoseksuaali, ja useissa hänen romaaneissaan esiintyykin homoseksuaalisia henkilöitä.
Hella

**Hella** tarkoittaa seuraavia asioita:

* hella eli liesi, ruoanvalmistukseen käytettävä kodinkone
* Hella, naisen etunimi
* Hella, sukunimi
* Hella, suomalainen rockmuusikko, Lordi-yhtyeen nykyinen kosketinsoittaja
* Hella, kaupunki Islannissa
* Hella, paikka Sognevuonon rannalla Norjan Leikangerissa
* Hella, yhdysvaltalainen noise rock -yhtye
* Hella, autovarusteita valmistava saksalainen yritys
* 1370 Hella, päävyöhykkeen asteroidi
* hella, SI-järjestelmään lisättäväksi ehdotettu mittayksiköiden etuliite, 1027.
American Pie 2

**American Pie 2** on James B. Rogersin ohjaama komediaelokuva vuodelta 2001. Se on American Pie -elokuvasarjan toinen osa.

## Tarina

Nadia on palaamasta New Yorkista Jimin luo, mutta Jim pelkää, ettei osaa käyttäytyä oikein Nadian kanssa sängyssä. Hän alkaa kysellä neuvoja Michelleltä, huilutytöltä. Jim, Kevin, Ozzy, Stifler ja Finch majoittautuvat rantataloon, jossa he järjestävät kunnon juhlat. Heidän rahansa eivät kuitenkaan riitä vuokraan, joten he hakevat kesätöitä ja löytävätkin itsensä tekemästä maalaustöitä lesboiksi luulemilleen naisille. Tyydyttäessään itseään Jim liimaa vahingossa kätensä penikseensä pikaliimalla ja joutuu sairaalaan. Nadia saapuu etuajassa, minkä takia Jim pelästyy, koska ei voi käyttää penistään ja pyytää apua Michelleltä. Michelle rupeaa esittämään Jimin uutta tyttöystävää. Lopulta juhlat lähestyvät. Jim ja Nadia kuitenkin eroavat, koska Jim pitää enemmän Michellestä.

## Rooleissa

## Soundtrack
Elokuvan soundtrack albumi julkaistiin elokuussa 2001 ja se sisältää seuraavat kappaleet: 
# Blink-182 - "Everytime I Look for You"
# Green Day - "Scumbag"
# Left Front Tire - "Bring You Down"
# American Hi-Fi - "Vertigo" 
# Uncle Kracker - "Split This Room in Half"
# 3 Doors Down - "Be Like That (American Pie 2 Edit)"
# Alien Ant Farm - "Good (For a Woman)"
# Angela Ammons - "Always Getting over You" 
# Jettingham - "Cheating"
# Flying Blind - "Smokescreen"
# Fenix*TX - "Phoebe Cates" 
# The Exit - "Susan"
# Sum 41 - "Fat Lip"
# Lucia Cifarelli - "I Will"
# Oleander - "Halo"
# Witness - "Here's One for You"

## Vastaanotto
### Palkinnot

## Lähteet

## Aiheesta muualla
* 
*
Marjayoun

**Marjayoun** on kaupunki Etelä-Libanonissa, Litani-joen eteläpuolella, lähellä Israelin ja Syyrian rajaa. Ennen sotaa siellä oli noin 12&nbsp;000 asukasta, šiialaisia, druuseja ja kristittyjä. Uudempi arvio on 3000 asukasta .

Aikaisemmin se muodosti Etelä-Libanonin armeijan keskuspaikan. Israelilaiset valtasivat kaupungin 10. elokuuta 2006 aamulla puoli neljän aikoihin. Reutersin toimittajan mukaan kaksi panssarivaunua paloi noin puolen kilometrin päässä kaupungista. Hizbollahin mukaan se tuhosi seitsemän panssarivaunua.

## Lähteet

## Aiheesta muualla
*From Israel to Lebanon:http://www.fromisraeltolebanon.com/index.php?option=com_content&task=view&id=76&Itemid=2 Reuters
*Kuva Marjayounista itään kohti vuoria: http://almashriq.hiof.no/lebanon/900/910/919/marjayoun/marjayoun-97-01.html, David Kotalt, 4. marraskuuta 1997
*Kuva Marjayounista kaakkoon: http://almashriq.hiof.no/lebanon/900/910/919/marjayoun/marjayoun-97-02.html, David Kotalt, 4. marraskuuta 1997
Sardellit

**Sardellit** (Engraulidae) on sillikaloihin kuuluva kalaheimo. Sardellit ovat pieniä, parvina eläviä planktonia syöviä kalalajeja. Niitä esiintyy kaikissa maailman valtamerissä, ja meriveden lisäksi myös makeassa ja murtovedessä. Useimmat lajit ovat alle 15 cm pitkiä ja suurimmatkin jäävät puolimetrisiksi.

Sardellit ovat suosittuja ruoanlaitossa ja syötteinä sekä kalajauhoteollisuuden raaka-aineena. Liikakalastus on vahingoittanut niiden kantoja huomattavasti.

Euroopassa heimon tunnetuin laji on sardelli (*Engraulis encrasicolus*). Tyynenmeren perunsardelli (*Engraulis ringens*) on vuotuisella saalismäärällä mitaten maailman eniten kalastettu kalalaji.

Monissa kielissä (englanti, hollanti, ruotsi) sardellien nimi muistuttaa sanaa "anjovis", joka puolestaan suomessa viittaa useimmiten sokerisuolattuun ja maustettuun kilohailiin (*Sprattus sprattus*).

## Lähteet
Michael Ondaatje

**Philip Michael Ondaatje** OC (s. 12. syyskuuta 1943 Colombo, Sri Lanka) on kanadalainen kirjailija ja runoilija. Hänen Booker-palkinnon saaneesta romaanistaan *[[Englantilainen potilas]]* Anthony Minghella ohjasi Oscar-palkitun samannimisen elokuvan.

Ondaatje syntyi perheeseen, jossa on alankomaalais-, tamili-, singaleesi- ja portugalilaisjuuria. Hän muutti äitinsä kanssa vuonna 1954 Englantiin ja sielä 1962 Kanadaan.

Ondaatjen tuotantoon kuuluu romaanien lisäksi  muistelmateos lapsuudesta Sri Lankassa, kolmetoista runokirjaa ja kolme elokuvaa. Hän on saanut Kenraalikuvernöörin kirjallisuuspalkinnon kahdesta runokirjastaan. Hän toimi 1960-luvulta alkaen torontolaisen Coach House Books -kirjakustantajan runotoimittajana.

Ondaatjen teoksia ovat muun muassa aiemmin suomennetut *Leijonan puvussa* (*In the Skin of a Lion*, 1987), *Englantilainen potilas* (*The English Patient*, 1992) ja *Anilin varjo* (*Anil's Ghost*, 2000). *Divisadero* ilmestyi suomeksi 2008.

Ondaatje kuuluu kahdesti vuodessa ilmestyvän kanadalaisen kirjallisuuslehden *[[Brick]]in* toimituskuntaan ja toimii Kanadan Pen-klubissa. Hän on Royal Society of Literaturen jäsen. Hän on naimisissa dekkarikirjailija Linda Spaldingin kanssa.

## Suomennetut teokset
* *Leijonan puvussa* (*In the Skin of a Lion*, 1987)
* *Englantilainen potilas* (*The English Patient*, 1992)
* *Anilin varjo* (*Anil's Ghost*, 2000)
* *Divisadero*, suom. Juhani Lindholm, 2008, Otava

## Palkinnot ja tunnustukset
* Kenraalikuvernöörin palkinto 1992, 2001 ja 2007
* Toronton kaupungin kirjallisuuspalkinto 1988
* Order of Canada (OC) 1988
* American Academy of Arts and Lettersin ulkomainen kunniajäsen 1990

## Lähteet

## Aiheesta muualla
My Story Classical

**My Story Classical** on Ayumi Hamasakin kahdeksas studioalbumi, joka julkaistiin 24. maaliskuuta 2005.

*My Story Classical* sisältää orkesterisovituksia Hamasakin edellisen *[[My Story]]* -albumin kappaleista. Se oli parhaimmillaan Oriconin albumilistan neljännellä sijalla ja pysyi listalla 10 viikkoa. Albumi rikkoi Japanissa kultalevyrajan, eli sitä on myyty yli 100&nbsp;000 kappaletta.

## Kappaleet
Kaikki kappaleet sanoittanut Ayumi Hamasaki.

# 
# 
# 
# 
# 
# 
# 
# 
# 
# 
# 
#  (Bonuskappale)

## Tekijätiedot
Kappaleet 1 ja 11 on säveltänyt CREA. Kappaleet 2, 3, 5, 8 ja 10 n säveltänyt Tetsuya Yukumi. Kappaleen 4 on säveltänyt Bounceback. Kappaleen 6 on säveltänyt Hal. Kappaleen 7 on säveltänyt Tomoya Kinoshita. Kappaleen 9 on säveltänyt CMJK. Kappaleen 12 on säveltänyt Tetsuya Komuro.

Kappaleen 1 on sovittanut Keiichi Oku. Kappaleet 2 ja 12 on sovittanut Toshiyuki Watanabe. Kappaleet 3 ja 10 on sovittanut Tetsuya Murayama. Kappaleen 4 on sovittanut Ken Shima. Kappaleen 5 on sovittanut Neko Saito. Kappaleen 6 on sovittanut Kazunori Miyake. Kappeleen 7 on sovittanut Yutaka Takezawa. Kappaleen 8 on sovittanut Michiru Oshima. Kappaleen 9 on sovittanut Kow Otani ja kappaleen 11 Hiroyoshi Nagayama.

Albumi on nauhoitettu osin Pariisissa, osin Japanissa. Pariisissa nauhoitetuissa kappaleissa (1, 2, 6, 8, 9, 11 ja 12) soittaa Orchestre Lamoureux, jota johtaa Yutaka Sado ().

## Katso myös
* Ayumi Hamasakin diskografia

## Lähteet
AC HAKI

**AC HAKI** on vantaalainen vuonna 1989 toimintansa aloittanut salibandyseura. Seura oli vuonna 1978 perustetun Hakunilan Kisan salibandyjaosto, ja sillä oli varhaisina vuosinaan salibandyn lisäksi myös jalkapallo-, lentopallo-, pesäpallo- ja yleisurheilutoimintaa. Seuran toiminta lopetettiin keväällä 2020 kun sen toiminta sulautettiin yhteen helsinkiläisen Hawksin kanssa. Yhdistymisen ja toiminnan loppumisen syynä oli hallivuorojen puute Itä-Vantaalla. Vuonna 2024 joukko vanhan seuran toimihenkilöitä käynnisti AC HAKIn seuratoiminnan uudelleen, ja seura palasi takaisin Salibandyliiton sarjatoimintaan kaudelle 2025–2026. AC HAKIn miesten edustusjoukkue pelaa 4. divisioonaa.

## Historia
 

Hakunilan Kisa ry liittyi Suomen Salibandyliiton jäseneksi vain kolme vuotta liiton perustamisen jälkeen vuonna 1989. Seuran miesten edustusjoukkue nousi Salibandyliigaan ensimmäisen kerran vuonna 2000 ja jatkoi siellä kauden 2004–2005 loppuun. Kaudella 2005–2006 miehet pelasivat I-divisioonassa, jonka päätteeksi AC HaKi nousi takaisin Salibandyliigaan vuosille 2006–2011. Keväällä 2011 joukkue putosi Salibandyliigasta eikä tulevan kauden I-divisioonan joukkuetta saatu kasaan. AC HaKi luopui sarjapaikasta ja uudeksi edustusjoukkueeksi tuli 4. divisioonan joukkue, jonka pohjalta alkoi uusi nouseminen. Kaudella 2012–2013 AC HaKin miesten edustusjoukkue nousi 3. divisioonaan ja kaudella 2013–2014 toteutui nousu 2. divisioonaan. Alkuperäisen seuran toiminta päättyi kauteen 2019–2020, jolloin seuran miesten ja naisten edustusjoukkueet pelasivat kummatkin 2. divisioonassa.

Seuran toiminta päättyi keväällä 2020, kun Vantaan riittämättömien hallivuorojen takia seuralle ei riittänyt enää harjoitusvuoroja. Sen myötä seura yhdistyi itähelsinkiläiseen Hawksiin. Miesten edustusjoukkueen toiminta ja sarjapaikka 2. divisioonassa sen sijaan siirtyivät HIFK:n alaisuuteen.

AC HaKissa on pelaajauransa aloittanut ja pelannut moni Suomen salibandyn kirkkaimmista tähdistä kuten maalivahtilegenda Henri Toivoniemi , jonka saavutuksiin kuuluu mm. 3 MM-kultaa, 3 MM-hopea ja MM-pronssi.

AC HAKIn joukkueet harjoittelevat vanhan seuran tapaan Campo Centerissä ja sen vieressä sijaitsevassa Rajakylän tenniskeskuksessa.

## Edustusjoukkueen sijoitukset 1998–
### AC HaKi
* 1998–1999: I-divisioonan itälohkon 7.
* 1999–2000: I-divisioonan 1.
* 2000–2001: liigan 7.
* 2001–2002: liigan 11.
* 2002–2003: liigan 8.
* 2003–2004: liigan 8.
* 2004–2005: liigan 10.
* 2005–2006: I-divisioonan itälohkon 2.
* 2006–2007: liigan 10.
* 2007–2008: liigan 11.
* 2008–2009: liigan 12.
* 2009–2010: liigan 12.
* 2010–2011: liigan 14.
* 2011–2012: 4. div 7-lohkon 7.
* 2012–2013: 4. div 6-lohkon 4.
* 2013–2014: 3. div 4-lohkon 1.
* 2014–2015: 2. div 2-lohkon 3.
* 2015–2016: 2. div 2-lohkon 3.
* 2016–2017: 2. div 2-lohkon 7.
* 2017–2018: 2. div 2.
* 2018–2019: 2. div A-tason 1.
* 2019–2020: 2. div A-tason 2.

## Lähteet

## Aiheesta muualla
* Seuran kotisivu
Frans Wilhelm Lüchow

**Frans Fredrik Wilhelm Lüchow** (myös **Lüchou**, 27. toukokuuta 1837 Kristiinankaupunki &ndash; 6. tammikuuta 1884 Oulu) oli suomalainen arkkitehti. Lüchow valmistui arkkitehdiksi Tukholman taideakatemiasta vuonna 1856. Vuosina 1858–1863 hän toimi Turun lääninarkkitehdin G. T. Chiewitzin apulaisena, kunnes nimitettiin vt. lääninarkkitehdiksi Chiewitzin kuoltua. Vuonna 1870 Lüchow siirtyi Turusta Yleisten rakennusten ylihallitukseen ns. kolmanneksi arkkitehdiksi, mutta sai nimityksen Oulun lääninarkkitehdiksi jo samana vuonna. Lüchow kuoli Oulussa loppiaisena 1884 ja hänet on haudattu Oulun hautausmaalle.

## Lüchoun töitä
* Entinen apteekki, Brandensteininkatu 9, Loviisa (1860–63) 
* Tuomiokirkkokatu 2, Turku (G. T. Chiewitzin kanssa) (1861)
* Tuomiokirkkokatu 4, Turku (G. T. Chiewitzin kanssa) (1861)
* Reuterin talo, Turku (G. T. Chiewitzin kanssa) (1861)
* Tyrnävän kirkko (1873)
* Tornion raatihuone (1875)
* Kemin tullikamari ja tullinhoitajien asunnot (ns. Kemin tullin "valkoiset huvilat") (1876) – toinen huviloista siirrettiin Kemin Meripuiston museoalueelle ja toinen purettiin 1960-luvun lopulla.
* Kalajoen kirkko 1879 (kirkko tuhoutui tulipalossa 1930, mutta rakennettiin uudelleen seuraavana vuonna)
* Haapajärven kirkon muutostyöt (1880)
* Muonion kirkon torni (1880)
* Tuomiokapituli, Rantakatu 1, Oulu (1883)
* Suomussalmen vanhan kirkon (kirkko tuhoutui talvisodassa) muutos- ja korjaustyöt (1883)
* Lisäksi Ouluun Lüchow suunnitteli lukuisia puisia asuinrakennuksia, jotka kaikki – Tuomiokapitulin rakennusta lukuun ottamatta – on purettu tai ovat muuten tuhoutuneet.

## Kuvia rakennuksista

Tiedosto:Tyrnava_Church_2006_05_06.JPG|Tyrnävän kirkko, 1873.
Tiedosto:Old town hall in Tornio Jul2008 001.jpg|Tornion raatihuone, 1874.
Tiedosto:Kalajoen kirkko.jpg|Kalajoen kirkko, 1879.
Tiedosto:Rantakatu_1_Oulu_2006_05_16.JPG|Tuomiokapitulin puuosa, 1883, Oulu.


## Lähteet

## Aiheesta muualla
Keuhkoputkentulehdus

**Keuhkoputkentulehdus** eli **bronkiitti** on henkitorven ja keuhkoputkien (*bronchi*) tulehdus. Useimmiten nimityksellä tarkoitetaan äkillistä (akuuttia) keuhkoputkentulehdusta, joka on infektiosairaus. Keuhkoputkentulehdus voi olla myös pitkäaikainen (krooninen), mikä liittyy yleensä tupakointiin ja katsotaan osaksi keuhkoahtaumatautia.

## Aikuisen akuutti keuhkoputkentulehdus

Akuutista keuhkoputkentulehduksesta puhutaan yleensä silloin, kun oireet ovat kestäneet alle 3 viikkoa (joidenkin määritelmien mukaan jopa 6 viikkoa); yskän lisäksi ilmenee ysköksiä, hengenahdistusta, hengityksen vinkumista tai rintakipua; eivätkä oireet johdu keuhkokuumeesta, ylähengitysteiden tulehduksesta tai pitkäaikaisesta keuhkosairaudesta kuten astmasta. Se on yleinen sairaus ja vuodessa sen sairastanee noin joka kymmenes ihminen.

Äkillisen keuhkoputkentulehduksen keskeinen aiheuttaja lienee yli 90 %:ssa taudeista jokin ”flunssaviruksista” (esim. rinovirus, koronavirus, adenovirus tai RSV) tai influenssavirus; viitteitä bakteeri-infektiosta kuten mykoplasmasta, keuhkoklamydiasta tai hinkuyskästä löytyy 1–10 %:lta potilaista. Bakteerien merkitys sairauden synnyssä on kuitenkin jäänyt epäselväksi, sillä koepaloissa niiden ei ole todettu tunkeutuvan limakalvoon eivätkä antibiootitkaan yleensä auta. Suuren osan tapauksista ajatellaan olevan useamman mikrobin aiheuttamia sekainfektioita.

### Akuutin keuhkoputkentulehduksen hoito

Kuten flunssaan, myöskään äkilliseen keuhkoputkentulehdukseen ei ole keksitty tehokasta hoitoa. Antibioottia ja lumelääkettä vertaavissa tutkimuksissa antibiootit eivät ole osoittautuneet yleensä terveiden aikuisten keuhkoputkentulehduksissa hyödyllisiksi, eikä niiden käyttöä puolleta suomalaisissa tai kansainvälisissä hoitosuosituksissa. Käytännössä lääkäri määrää silti antibioottia Euroopassa alueesta riippuen noin 20–90 %:lle potilaista. Yskänlääkkeiden lumelääkettä paremmasta tehosta ei juuri ole näyttöä. Astmalääkkeet saattavat auttaa osaa niistä, joilla ilmenee hengityksen vinkumista, mutta yleisesti ottaen niiden ei ole näytetty keuhkoputkentulehduksessa auttavan; toisaalta toistuvien keuhkoputkioireiden syy on usein nimenomaan toteamatta jäänyt astma tai muu krooninen keuhkosairaus.

Äkillinen keuhkoputkentulehdus paranee lähes aina omia aikojaan, ellei vastustuskyky ole sairauden tai lääkehoidon heikentämä. Harvoin tauti etenee keuhkokuumeeksi, joka vaatii antibioottihoitoa. Tyypillinen yskän kesto aikuisen akuutissa hengitystieinfektiossa on noin 2–3 viikkoa, mutta neljänneksellä yskä voi kestää yli kuukauden.

## Lähteet

## Aiheesta muualla
* Lumio, Jukka: Keuhkoputkentulehdus aikuisella (bronkiitti). *Lääkärikirja Duodecim*. 30.9.2016.
* Jalanko, Hannu: Keuhkoputkentulehdus lapsella. *Lääkärikirja Duodecim*. 16.1.2017.
* Jalanko, Hannu: Ahtauttava keuhkoputkentulehdus (infektioastma) lapsella. *Lääkärikirja Duodecim*. 3.12.2016.
* Jalanko, Hannu: Hinkuyskä. *Lääkärikirja Duodecim* 4.12.2016.
* Haahtela, Tari: Astma. *Lääkärikirja Duodecim* 9.10.2013.
* Salomaa, Eija-Riitta: Keuhkoahtaumatauti (COPD). *Lääkärikirja Duodecim* 1.9.2016.